વાવેતર સમય : મેથી ઠંડી ૠતુનો પાક હોવાથી ઉત્તરના મેદાનોમાં વાવેતર ઓકટોબર થી નવેમ્બર મહિના દરમ્યાન જયારે પર્વતીય પટૃાઓમાં માર્ચ થી મે દરમ્યાન તેની ઉંચાઈના આધારે વાવણી કરવી જોઈએ. મધ્યમ આબોહવા વિસ્તારમાં મેથી ઉનાળાના ગરમ અને વરસાદી ૠતુના મહિનાઓ સિવાય આખા વર્ષ દરમ્યાન તાજી, લીલી મેથી માટે વાવેતર થાય છે. ભારતના દક્ષિણના રાજયોમાં ખાસ કરીને કર્ણાટક, આંધ્રપ્રદેશ અને તામિલનાડુંમાં બે વખત વાવેતર થાય છે. એક રબિમાં (સપ્ટેમ્બર–ડીસેમ્બર) અને ફરીથી ખરીફમાં (જુન–જુલાઈ) કાસુરી મેથીની જાતો માટે વધારે ઠંડુ વાતાવરણ જરૂરી છે. જેથી ભારતના દક્ષિણના રાજયો કરતાં ઉત્તરના રાજયોમાં વધારે સફળતાપૂર્વક લઈ શકાય છે. વધારે ઉત્પાદન માટે મેથીનો વાવણી સમય યોગ્ય રીતે સાચવવાથી છોડનો વિકાસ સારો અને કાપણી અવસ્થાએ સુકુ અને વરસાદમુકત વાવતાવરણ મળે છે.